Publication: Magyar Közlöny
Issue: MK-2000-90 (Year: 2000, Number: 90)
Era: 1990-2004
Section: a 24/2000. (VIII. 31.) BM rendelethez
Paragraph Index: 108

7. Társadalmi és kommunikációs ismeretek alkalmazása során a rendőr: — ismerje a rendőri munka helyét és szerepét a társadalomban, kapcsolódásait más rendvédelmi, rendészeti és civil szervezetekkel, továbbá rendelkezzen olyan szakmai fogalomkészlettel, amelyek segítségével leírhatók és megragadhatók a bűnözéssel kapcsolatos társadalmi és szociális, pszichológiai problémák, azok társadalmi és rendőri megelőzésének, a különböző konfliktusok megoldásának lehetőségei; — alkalmazza komplex és integrált módon azokat a szociológiai, pszichológiai, kommunikációs, erkölcsi, szakmai-etikai ismereteket, amelyek erősítik a szakmai motiváltságot, az erkölcsi tartást, a társadalom egyes közösségeivel történő aktív és konfliktusmentes együttműködést; — legyen képes a pszichológia és a kommunikáció alkalmazható eredményeinek a rendőri munkában való szoros adaptációja révén egy-egy jellegzetes emberi magatartásforma mögött rejlő érdek és indulati motívumokat nagy biztonsággal felismerni, azt megfelelő intézkedési kommunikációval, magatartással kezelni, etikusan viselkedni.

Source: https://magyarkozlony.hu/hivatalos-lapok/76579ccff9a24c3b60b1650629937dd0017ba287/dokumentumok/b7512b38f07bd737fdf7ad7d069563b16a144410/letoltes